Lasaro Brusons

Lasaro Brusons Batista (; dzimis  Olginā) ir Kubas starptautiskais lielmeistars šahā (1999).

 Biogrāfija 
Daudzkārtējais Kubas junioru šaha čempionātu uzvarētājs dažādās vecuma grupās. Četras reizes uzvarējis Kubas šaha čempionātos (2004, 2005, 2007, 2009) un vēl divas reizes bijis otrais šajā turnīrā (2002, 2006).Lázaro Bruzón es el Campeón Absoluto de Cuba 2009 1999. gadā kopā ar Irisberto Erreru dalījis pirmo vietu starptautiskajā šaha turnīrā Santaklārā (Kuba). 2000. gadā Erevānā uzvarējis Pasaules junioru šaha čempionātā U20 vecuma grupā. 2001. gadā Lozannā uzvarējis jauno šaha meistaru turnīrā, apsteidzot Etjēnu Bakro, Levonu Aronjanu un Ruslanu Ponomarjovu. 2002. gadā uzvarējis Hosē Raula Kapablankas memoriālā Havanā un kopā ar Leinjeru Domingesu dalījis pirmo vietu Esbjergas starptautiskajā šaha turnīrā The North Sea Cup. 2004. gadā uzvarējis Veikanzē (Nīderlande) šaha festivāla B turnīrā. 2005. gadā Buenosairesā uzvarējis Amerikas kontinenta šaha čempionātā. 2001. gadā Meridā uzvarējis Karlosa Torres Repeto memoriālā, finālā pieveicot Mihailu Krasenkovu, bet gadu vēlāk šajā turnīrā bijis otrais, finālā piekāpjoties Vasiļam Ivančukam. 2006. gadā uzvarējis Iberoamerikas šaha čempionātā, kurā piedalās Pireneju pussalas un Latīņamerikas valstu šahisti. 2010. gadā kopā ar Jevgeņiju Gleizerovu un Kamilu Mitoņu uzvarējis Sankristovalas de la Lagunas starptautiskajā šaha turnīrā. 2011. gadā Tolukā otro reizi uzvarējis Amerikas kontinenta šaha čempionātāLázaro Bruzón vence en el continental absoluto 2011 de México un kopā ar Sergeju Tivjakovu un Bartlomeju Maceju dalījis 1. vietu Bogotas starptautiskajā šaha turnīrā. 2014. gadā Gvajakilā uzvarējis starptautiskajā šaha turnīrā Copa Latinoamericana.Lazaro Bruzon winner of Copa Latinoamericana de Ajedrez 2014

Divas reizes piedalījies Pasaules šaha čempionātos pēc izslēgšanas sistēmas, kuros 2001. gadā izstājies 2. kārtā, bet 2004. gadā — 1. kārtā.2001-02 FIDE Knockout Matches Sešas reizes piedalījies Pasaules kausa izcīņā šahā pēc izslēgšanas sistēmas (2005, 2007, 2009, 2011, 2013, 2015).World Chess Championship | Index of players: Bruzon L

Pārstāvējis Kubas komandu lielākajos komandu šaha turnīros:
 Pasaules šaha olimpiādēs piedalījies 9 reizes (2000—2016);
 Pasaules komandu šaha čempionātos piedalījies 2 reizes (2005, 2015);OlimpBase :: World Men's Team Chess Championship :: Lázaro Bruzón Bautista
 Panamerikas komandu šaha čempionātos piedalījies 4 reizes (2000—2013). Komandu vērtējumā izcīnījis 2 zelta (2000, 2003) un 2 sudraba (2009, 2013) medaļas. Individuālajā vērtējumā 3 zelta (2000, 2003, 2013) un bronzas (2009) medaļas.OlimpBase :: Panamerican Team Chess Championship :: Lázaro Bruzón Bautista

Par panākumiem turnīros FIDE 1999. gadā Brusonam piešķīrusi starptautiskā lielmeistara (GM) nosaukumu.

 Atsauces 

 Ārējās saites 

Kategorija:1982. gadā dzimušie
Kategorija:Kubas šahisti